# PASLAUGŲ VIEŠOJO PIRKIMO–PARDAVIMO SUTARTIS

##### Nr.

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Klientas**), atstovaujamas direktorės Viktorijos Rūkštelės, ir **UAB „Gevirda“** (toliau – **Paslaugų teikėjas**), atstovaujama direktoriaus Dariaus Žiupkos, toliau kartu ar atskirai vadinami Šalimis, vadovaudamiesi Išteklių agentūros prie Lietuvos Respublikos vidaus reikalų ministerijos viešojo pirkimų organizatoriaus 2024 m. balandžio 5 d. sprendimu Nr. OS-32, sudaro šią paslaugų viešojo pirkimo-pardavimo (paslaugų teikimo) sutartį (toliau – Sutartis).

**I SKYRIUS**

 **SUTARTIES DALYKAS**

1.1. Paslaugų teikėjas įsipareigoja Sutartyje nustatyta tvarka ir sąlygomis pagal Kliento poreikį suteikti priešgaisrinės sistemos aptarnavimo (Vilniaus pagrindinis duomenų centras) paslaugas (toliau – paslaugos), kurių specifikacija nurodyta Sutarties priede – Techninėje specifikacijoje (toliau – Sutarties priedas), o Klientas Sutartyje nustatyta tvarka ir sąlygomis įsipareigoja priimti tinkamai suteiktas paslaugas ir sumokėti Paslaugų teikėjui už jas.

**II SKYRIUS**

 **SUTARTIES KAINA IR ATSISKAITYMO TVARKA**

2.1. Sutarties kaina – iki **18 000,00 Eur** (**aštuoniolikos tūkstančių eurų**), įskaitant pridėtinės vertės mokestį (toliau – PVM), iš kurių Paslaugos teikėjo faktiškai patiriamoms išlaidoms skiriama iki 9000,00 Eur (iki devynių tūkstančių) su PVM (iki 7438,02 Eur (septynių tūkstančių keturių šimtų trisdešimt aštuonių eurų ir dviejų centų be PVM). Pradinės Sutarties vertė – iki **14 876,03 Eur (keturiolikos tūkstančių aštuonių šimtų septyniasdešimt šešių eurų ir trijų centų)** be PVM. Paslaugų įkainiai:

|  |  |  |  |  |  |  |
| --- | --- | --- | --- | --- | --- | --- |
| 1. **Eil. Nr.**
 | **Paslaugos pavadinimas** | **Matavimo vienetas** | **Preliminarus kiekis****12-kai mėn.\*\*** | **Vieneto kaina****(įkainis)****Eur be PVM** | **Bendra****kaina****(įkainis)****12-kai mėn.****Eur be PVM** | **Bendra****kaina****(įkainis)****36-iems mėn.****Eur be PVM** |
| 1. | Priešgaisrinės sistemos priežiūros (profilaktikos) darbų komplektas 1 (vieną) kartą per metus. | vnt. | 1 | 250,00 | 250,00 | 750,00 |
| 2. | Priešgaisrinės sistemos remontas (pagal valandinį įkainį). | val. | 12 | 35,00 | 420,00 | 1 260,00 |
| 3. | Specialisto atvykimo įkainis\* | vnt. | 4 | 50,00 | 200,00 | 600,00 |

Pastabos:

\*Jei gedimai šalinami tą pačią dieną, kurią atliekami profilaktiniai patikrinimai, specialisto atvykimo išlaidos papildomai neskaičiuojamos.

\*\* Nurodyti paslaugų kiekiai naudoti tik pasiūlymų vertinime ir nėra laikomi maksimaliais. Sutartis bus sudaroma vadovaujantis Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“, 31 punktu.

2.2. Į Sutarties kainą įskaitomi visi mokesčiai ir rinkliavos bei kitos išlaidos (transporto, taip pat ir sąskaitų faktūrų teikimo elektroniniu būtu išlaidos), susijusios su tinkamu Sutarties vykdymu.

2.3. Sutarties kaina negali būti keičiama per visą Sutarties galiojimo laiką, išskyrus Sutartyje numatytus atvejus.

2.4. Paslaugų perdavimas ir priėmimas įforminamas paslaugų perdavimo–priėmimo aktais, kurie pasirašomi Paslaugų teikėjo ir Kliento. Šalių pasirašytas paslaugų perdavimo–priėmimo aktas yra pagrindas PVM sąskaitai faktūrai išrašyti.

2.5. Už suteiktas priešgaisrinės sistemos remonto (gedimų šalinimo) paslaugas atsiskaitoma taikant sutarties vykdymo išlaidų padengimą, t. y. priešgaisrinės sistemos remonto (gedimų šalinimo) paslaugų kaina sudaryta iš dviejų dalių:

2.5.1. fiksuoto aptarnavimo (gedimų šalinimo) vieneto kainos (įkainio) (Sutarties 2.1.2 p.) bei specialisto atvykimo įkainio (Sutarties 2.1.3 p.);

2.5.2. Paslaugų teikėjo faktiškai patiriamų išlaidų, tiesiogiai susijusių su Sutarties vykdymu, pagrįstų keičiamų medžiagų, agregatų ar detalių (toliau – detalės) įsigijimo dokumentais (juose nurodytas dydis) ne didesnėmis kaip rinkos kainomis. Paslaugų teikėjo faktiškai patiriamų išlaidų daliai priskiriamos išlaidos, Paslaugų teikėjo patirtos keičiant sugedusias įrangos detales. Klientas įsipareigoja apmokėti tik tas išlaidas, kurios neabejotinai patiriamos vykdant Sutartį ir kurios patvirtinamos keičiamų sugedusios įrangos detalių įsigijimo dokumentais, ir jų keitimo poreikis bei apimtys buvo suderintos su Klientu. Išlaidas, kurias galima priskirti kitoms Paslaugų teikėjo veikloms pagal kitus užsakymus, Paslaugų teikėjas turi apmokėti pats. Keičiant sugedusias įrangos detales, Paslaugų teikėjas privalo pateikti šių detalių įsigijimo dokumentų kopijas, kuriose turi būti nurodyta pakeistų detalių įsigijimo kaina ir garantija. Faktinėms išlaidoms Sutarties vykdymo metu skiriama iki 9 000,00 Eur (devynių tūkstančių eurų) su PVM (7438,02 Eur (septynių tūkstančių keturių šimtų trisdešimt aštuonių eurų ir dviejų centų) be PVM).

2.6. Už profilaktikos paslaugas atsiskaitoma taikant profilaktikos įkainį (Sutarties 2.1.1 p.).

2.7. Už tinkamai suteiktas paslaugas Klientas su Paslaugų teikėju atsiskaito pagal Paslaugų teikėjo nurodytus įkainius, pinigus pervesdamas į Paslaugų teikėjo nurodytą sąskaitą ne vėliau kaip per 30 (trisdešimt) dienų nuo paslaugų perdavimo–priėmimo akto pasirašymo ir teisingos PVM sąskaitos faktūros gavimo dienos. Paslaugų teikėjas PVM sąskaitą faktūrą / sąskaitą faktūrą turi pateikti elektroniniu būdu, kaip numatyta Mažos vertės pirkimų tvarkos aprašo, patvirtinto Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“, 24.4.5 papunktyje. Paslaugų teikėjui nepateikus PVM sąskaitos faktūros / sąskaitos faktūros elektroniniu būdu Klientas turi teisę nevykdyti mokėjimo.

2.8. Sutarties kaina / paslaugų įkainiai Sutarties galiojimo laikotarpiu turi būti perskaičiuojama/os (didinama/os ar mažinama/os) pasikeitus (padidėjus ar sumažėjus) PVM tarifui, kuris turėjo tiesioginės įtakos sutarties kainai / paslaugų įkainiams. Šalims raštiškai susitarus ir ne vėliau kaip iki paskutinio paslaugų perdavimo–priėmimo akto pasirašymo dienos, perskaičiuojama tik ta sutarties kainos dalis / paslaugų įkainių dalis, kuriai/ioms turėjo įtakos pasikeitęs PVM tarifas ir tik pasikeitusio mokesčio dydžiu. Sutarties kainos / paslaugų įkainių perskaičiavimą dėl pasikeitusio (padidėjusio ar sumažėjusio) PVM tarifo inicijuoja Paslaugų teikėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos sutarties kainai / paslaugų įkainiams. Klientas taip pat turi teisę inicijuoti sutarties kainos / paslaugų įkainių perskaičiavimą dėl pasikeitusio (padidėjusio ar sumažėjusio) PVM tarifo. Sutarties kainos / paslaugų įkainių perskaičiavimas įforminamas Šalių pasirašomu susitarimu, kuriame užfiksuojama/os perskaičiuota/os Sutarties kaina / paslaugų įkainiai bei šio perskaičiavimo įsigaliojimo sąlygos.

2.9. Sutartyje numatyti paslaugų teikimo įkainiai gali būti perskaičiuojami, jeigu Valstybės duomenų agentūros ([www.stat](http://www.stat).gov.lt) kas ketvirtį skelbiamo Ūkio subjektams suteiktų paslaugų kainų indekso S95 Kompiuterių ir asmeninių bei namų ūkio reikmenų taisymas pokytis (k), apskaičiuotas kaip nustatyta Sutarties 2.10 papunktyje, yra didesnis kaip 5 %. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

2.10. Nauji įkainiai apskaičiuojami pagal formulę:

a\_1=a+(k/100×a), kur

a – įkainis (Eur be PVM) (jei jis jau buvo perskaičiuotas, tai po paskutinio perskaičiavimo).

a\_1 – perskaičiuotas (pakeistas) įkainis (Eur be PVM)

k – pagal Ūkio subjektams suteiktų paslaugų kainų indeksą S95 Kompiuterių ir asmeninių bei namų ūkio reikmenų taisymas apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k = [Ind]\_naujausias / [Ind]\_pradžia ×100-100, (proc.), kur

[Ind]\_naujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas Ūkio subjektams suteiktų paslaugų kainų S95 Kompiuterių ir asmeninių bei namų ūkio reikmenų taisymas indeksas.

[Ind]\_pradžia – laikotarpio pradžios datos (mėnesio) Ūkio subjektams suteiktų paslaugų kainų S95 Kompiuterių ir asmeninių bei namų ūkio reikmenų taisymas indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo;

2.11. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio;

2.12. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas;

2.13. Pirmosios peržiūros terminas netaikomas ir peržiūros dažnumas nėra ribojamas;

2.14. Sutarties 2.9 – 2.13 papunkčiuose numatytas įkainių perskaičiavimas įforminamas Sutarties Šalių pasirašomu susitarimu, kuriame užfiksuojami perskaičiuoti Sutarties kaina / įkainiai, šio perskaičiavimo įsigaliojimo sąlygos, indekso reikšmė laikotarpio pradžioje ir jos nustatymo data, indekso reikšmė laikotarpio pabaigoje ir jos nustatymo data, kainų pokytis (k).

2.15. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nesuteiktų paslaugų ir privalo raštu apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios sankcijos, kylančios iš sutartinių įsipareigojimų nevykdymo.

2.16. Sutarties kainai apskaičiuoti taikomas kainodaros būdas: fiksuotas įkainis ir Sutarties vykdymo išlaidų atlyginimo.

**III SKYRIUS**

 **ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1. teikti Sutarties ir Sutarties priede nustatytus reikalavimus atitinkančias paslaugas 36 (trisdešimt šešis) mėnesius nuo Sutarties įsigaliojimo dienos pagal Kliento faktinį poreikį adresu: Šventaragio g. 2, Vilnius;

3.1.2. suteikti profilaktikos paslaugas vieną kartą per metus per 10 (dešimt) darbo dienų nuo Kliento pranešimo raštu (elektroniniu paštu) apie jų poreikį dienos. Už profilaktikos paslaugas atsiskaitoma taikant Sutarties 2.1.1 papunktyje nurodytą profilaktikos įkainį;

3.1.3. priešgaisrinės sistemos gedimo atveju pašalinti gedimus per reakcijos ir gedimų šalinimo (remonto) laiką priklausomai nuo incidento svarbos:

|  |  |  |  |
| --- | --- | --- | --- |
| Incidento svarbos lygis | Reakcijos laikas nuo pranešimo gavimo | Gedimo pašalinimo (remonto) laikas, nuo pranešimo gavimo | Incidento aprašymas |
| 1 svarbos lygis | 2 val. | 4 val. | Priešgaisrinė sistema sugedo |
| 2 svarbos lygis | 1 d. d. | 5 d. d. | Priešgaisrinė sistema veikia tik rankiniu režimu |
| 3 svarbos lygis | 1 d. d. | Paslaugų teikėjo su Klientu suderintas terminas | Kiti priešgaisrinės sistemos gedimai, nedarantys tiesioginės įtakos priešgaisrinės sistemos veikimui.  |

3.1.4. suteikus paslaugas pateikti Klientui pasirašytą paslaugų perdavimo–priėmimo aktą bei PVM sąskaitą faktūrą;

3.1.5. paskirti kompetentingą asmenį, kuris būtų atsakingas už ryšių su Kliento paskirtu atstovu palaikymą, ir apie jį raštu informuoti Klientą;

3.1.6. nedelsdamas informuoti Klientą:

3.1.6.1. jei laiku negali suteikti paslaugų;

3.1.6.2. apie pasikeitusius savo rekvizitus, teisinį statusą, paskirtą atstovą;

3.1.7. gavęs Sutarties 3.2.2 papunktyje numatytą Kliento raštišką atsisakymą priimti paslaugas, per Kliento nurodytą terminą įgyvendinti Kliento reikalavimą, nurodytą Sutarties 4.2.2 papunktyje;

3.1.8. užtikrinti, kad Sutartį visą Sutarties galiojimo laikotarpį vykdys Paslaugų teikėjo nurodytas ir Sutarties reikalavimus atitinkantis specialistas Igoris Dovgal. Sutarties galiojimo metu nurodytas specialistas gali būti pakeistas kitu (specialistui susirgus, patyrus traumą, pakeitus darbovietę, atsisakius vykdyti funkcijas) ar pasitelkti nauji papildomi specialistai tik gavus rašytinį Kliento sutikimą. Jei Paslaugų teikėjo siūlomi specialistai nemoka lietuvių kalbos, Paslaugų teikėjas įsipareigoja vykdyti nuolatines vertimo žodžiu ir raštu paslaugas. Išlaidos vertimo paslaugoms turi būti įskaičiuotos į bendrą Sutarties kainą. Keičiami ar pasitelkiami papildomi specialistai turi atitikti šiuos reikalavimus:

|  |  |
| --- | --- |
| **Kvalifikacijos reikalavimai** | **Atitiktį įrodantys dokumentai** |
| **Profesinis pajėgumas** |
| Elektrotechninių darbų specialistas (ne mažiau kaip 1 (vienas) specialistas) turi atitikti žemiau nurodytus reikalavimus:• ne trumpesnė kaip 3 (trejų) metų darbo patirtis vykdant elektrotechninius darbus;• turėti elektrotechnikos darbuotojo ar elektriko kvalifikaciją.  | Pateikiama:1) Paslaugų teikėjo siūlomų specialistų sąrašas nurodant:siūlomo specialisto patirties, vykdant reikalavimuose nurodytas veiklas, aprašymas (vykdytos sutarties pavadinimas, sutarties aprašymas, sutarties pradžia ir pabaiga, nurodant metus ir mėnesį, specialisto vaidmuo sutarties vykdymo metu, užsakovo pavadinimas, adresas, telefonas, kontaktinis asmuo ) dokumentuose reikalaujamą patirtį. 2) specialisto kvalifikaciją įrodantys, galiojantys sertifikatai arba lygiaverčiai, reikalaujamą kvalifikaciją įrodantys, dokumentai, ar kiti lygiaverčiai įrodymai. Pateikiamo „lygiaverčio“ dokumento lygiavertiškumą įrodyti turi Paslaugų teikėjas. Elektrotechnikos darbuotojo ar elektriko kvalifikacija turi būti patvirtinta nepriklausomos akredituotos įstaigos išduoto sertifikato kopija. |

3.2. Klientas įsipareigoja:

3.2.1. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.2. ne vėliau kaip per 5 (penkias) darbo dienas nuo Paslaugų teikėjo pasirašyto paslaugų perdavimo–priėmimo akto gavimo dienos priimti tinkamai suteiktas paslaugas, pasirašydamas paslaugų perdavimo–priėmimo aktą, arba raštu informuoti Paslaugų teikėją apie atsisakymą priimti paslaugas, nurodydamas trūkumus ir jų pašalinimo terminą;

3.2.3. nedelsdamas raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Kiti Šalių įsipareigojimai nurodyti Sutarties priede.

**IV SKYRIUS**

 **ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientas priimtų tinkamai ir faktiškai suteiktas paslaugas arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima ar atsisako priimti tinkamai suteiktas paslaugas;

4.1.2. reikalauti iš Kliento sumokėti už tinkamai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per 3 (tris) darbo dienas nuo Kliento raštiškų pastabų gavimo dienos;

4.3. Kitos Šalių teisės nurodytos Sutarties priede.

**V SKYRIUS**

 **ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**VI SKYRIUS**

**PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui turi teisę pasitelkti:

6.1.1. savo pasiūlyme nurodytus ūkio subjektus, kuriais grindžiama Paslaugų teikėjo kvalifikacija;

6.1.2. kitus subtiekėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Paslaugų teikėjui nebuvo žinomi kiti subtiekėjai, Paslaugų teikėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties ar Sutarties etapo, kurio veiklas vykdys numatomas pasitelkti subtiekėjas, vykdymo pradžios Klientui pranešti tuo metu žinomų subtiekėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos pasikeitimus visu Sutarties vykdymo metu.

6.2. Subtiekėjo, kito ūkio subjekto pasitelkimas nekeičia Paslaugų teikėjo atsakomybės dėl Sutarties įvykdymo.

6.3. Paslaugų teikėjas gali pakeisti ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija) ir subtiekėjus, jeigu Sutarties vykdymo metu jie netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų.

6.4. Apie ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjų keitimą ar naujų papildomų subtiekėjų pasitelkimą Paslaugų teikėjas iš anksto raštu turi informuoti Klientą, nurodydamas ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjų pakeitimo priežastis ir būsimus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjus. Pasitelkdamas ir vėliau keisdamas ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjus Paslaugų teikėjas turi užtikrinti, kad ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjai yra pajėgūs ir kompetentingi tinkamam jiems pavestų užduočių vykdymui. Ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjai gali būti keičiami ar pasitelkiami nauji papildomi subtiekėjai tik gavus rašytinį Kliento sutikimą. Jeigu keičiami Paslaugų teikėjo pasiūlyme nurodyti ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), Paslaugų teikėjas privalo pateikti jų pašalinimo pagrindų nebuvimą ir kvalifikaciją patvirtinančius dokumentus tai dienai, kai Paslaugų teikėjas kreipiasi į Klientą su prašymu juos pakeisti. Prieš duodamas sutikimą keisti Paslaugų teikėjo pasiūlyme nurodytus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), Klientas privalo patikrinti naujų, Paslaugų teikėjo pasiūlyme nenurodytų, ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), pašalinimo pagrindų nebuvimą ir kvalifikacijos atitiktį. Naujai pasitelkiami subtiekėjai turės atitikti toliau lentelėje nurodytą kvalifikacinį reikalavimą. Paslaugų teikėjas, kartu su raštu, kuriuo prašoma pakeisti subtiekėjus ar pasitelkti papildomus subtiekėjus, turės pateikti naujai pasitelkiamų subtiekėjų kvalifikacinio reikalavimo atitikimą patvirtinančius dokumentus:

|  |
| --- |
| **Dėl tiekėjo interesų, galinčių kelti grėsmę nacionaliniam saugumui** |
| Paslaugų teikėjas neturi interesų, galinčių kelti grėsmę nacionaliniam saugumui, ir Klientas draudžia pirkime dalyvauti tiekėjams, jų subtiekėjams ar ūkio subjektams, kurių pajėgumais yra remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) Lietuvos Respublikos viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose. | Klientas iš Paslaugų teikėjo reikalauja šių (vieno ar kelių) dokumentų:juridinio asmens vadovo patvirtintos juridinio asmens steigimo dokumentų kopijos, Juridinių asmenų registro išplėstinio išrašo su istorija, Juridinių asmenų dalyvių informacinės sistemos išrašo, asmens tapatybę patvirtinančio dokumento (tapatybės kortelės ar paso) kopijos, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopijos, pažymos apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus Klientui priimtinus dokumentus. |

6.5. Tiesioginis atsiskaitymas su ūkio subjektais, kuriais grindžiama Paslaugų teikėjo kvalifikacija, ar subtiekėjais nenumatomas.

**VII SKYRIUS**

**SUTARTIES ĮVYKDYMO UŽTIKRINIMAS**

7.1. Jei Paslaugų teikėjas nesuteikia profilaktikos paslaugų Sutartyje nurodytais terminais, Klientas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,04 (keturių šimtųjų) procento dydžio delspinigius nuo laiku nesuteiktų paslaugų kainos be PVM už kiekvieną uždelstą dieną.

7.2. Jei Paslaugų teikėjas nesuteikia 1 svarbos lygmens remonto (gedimų šalinimo) paslaugų Sutarties 3.1.3 punkte nurodytais terminais, Klientas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 10 (dešimties) eurų dydžio delspinigius už kiekvieną pavėluotą remonto (gedimo šalinimo) valandą.

7.3. Jei Paslaugų teikėjas nesuteikia 2 svarbos lygmens remonto (gedimų šalinimo) paslaugų Sutarties 3.1.3 punkte nurodytais terminais, Klientas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 5 (penkių) eurų dydžio delspinigius už kiekvieną pavėluotą remonto (gedimo šalinimo) darbo dieną.

7.4. Jei Paslaugų teikėjas nesuteikia 3 svarbos lygmens remonto (gedimų šalinimo) paslaugų Kliento ir Paslaugų teikėjo suderintu terminu, Klientas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 5 (penkių) eurų dydžio delspinigius už kiekvieną pavėluotą remonto (gedimo šalinimo) darbo dieną.

**VIII SKYRIUS**

**SUTARTIES VYKDYMO SUSTABDYMAS**

8.1. Esant svarbioms aplinkybėms, nepriklausančiomis nuo Paslaugų teikėjo valios, dėl kurių Paslaugų teikėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui pasikeitus galiojančiam teisės aktui ar įsigaliojus naujam teises aktui, kuris turi įtakos Sutarties vykdymui, įvedus valstybėje nepaprastąją padėtį; kitos aplinkybės, kurios nebuvo žinomos pirkimo vykdymo metu su kuriomis susidurtų bet kuris kitas Klientas), Klientas turi teisę sustabdyti paslaugų ar jų dalies teikimo terminų eigą.

8.2. Atsiradus aplinkybėms, dėl kurių Paslaugų teikėjas negali vykdyti sutartinių įsipareigojimų, Paslaugų teikėjas apie tai nedelsdamas privalo informuoti Klientą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančią nuo Paslaugų teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytas paslaugų teikimo terminas atnaujinamas.

8.3. Bendras maksimalus visų sutartinių įsipareigojimų vykdymo sustabdymo terminas – iki 30 (trisdešimties) dienų.

8.4. Šalys Sutarties 8.1 ir 8.2 punktuose nurodytu atveju pasirašo susitarimą dėl sutartinių įsipareigojimų vykdymo sustabdymo, jame nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

8.5. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos.

8.6. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, paslaugų teikimo terminas pratęsiamas tokiam laikotarpiui, kuriam jis buvo sustabdytas.

8.7. Pasibaigus susitarime dėl sutartinių įsipareigojimų vykdymo sustabdymo nustatytam terminui, jei susitarimu dėl sutartinių įsipareigojimų vykdymo sustabdymo yra pasiektas maksimalus Sutarties 8.3 papunktyje nustatytas sutartinių įsipareigojimų sustabdymo terminas, ar neketinama pratęsti sutartinių įsipareigojimų sustabdymo termino, Paslaugų teikėjo sutartinių įsipareigojimų vykdymo terminas atnaujinamas nepasirašant atskiro susitarimo dėl sutartinių įsipareigojimų atnaujinimo. Jei pasibaigė susitarime dėl sutartinių įsipareigojimų vykdymo sustabdymo nustatytas terminas ir nėra pasiektas maksimalus sutartinių įsipareigojimų vykdymo sustabdymo terminas bei ketinama pratęsti sutartinių įsipareigojimų sustabdymo terminą, pasirašomas susitarimas dėl sutartinių įsipareigojimų vykdymo sustabdymo pratęsimo.

**IX SKYRIUS**

 **SUTARTIES GALIOJIMAS**

9.1. Sutartis įsigalioja nuo jos pasirašymo dienos ir galioja iki visiško Sutarties Šalių įsipareigojimų įvykdymo dienos.

9.2. Sutartis sudaroma vadovaujantis Lietuvos Respublikos civilinio kodekso ir Viešųjų pirkimų įstatymo, pirkimo sąlygų ir pasiūlymo, pripažintu laimėjusiu, nuostatomis.

9.3. Nutraukus Sutartį ar jai pasibaigus, lieka galioti Sutarties nuostatos, susijusios su, ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

9.4. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 10 (dešimt) dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal Lietuvos Respublikos civilinio kodekso 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Esminiais Sutarties pažeidimais pagal Sutartį laikomi:

9.4.1. Kliento mokėjimo prievolės termino praleidimas daugiau kaip 30 (trisdešimt) dienų;

9.4.2. pakartotinis Paslaugų teikėjo sutartinių įsipareigojimų nevykdymas ar netinkamas vykdymas, už kurį jau buvo taikytos Sutartyje nustatytos netesybos.

9.5. Klientas turi teisę vienašališkai nutraukti Sutartį, apie tai pranešęs Paslaugų teikėjui prieš 15 (penkiolika) dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 15 (penkiolika) dienų. Šiuo atveju Paslaugų teikėjas privalo visiškai atlyginti Kliento patirtus nuostolius.

9.6. Sutartis gali būti nutraukta raštišku Šalių susitarimu, Viešųjų pirkimų įstatymo 90 straipsnyje nustatytais atvejais ir tvarka.

**X SKYRIUS**

 **KITOS SĄLYGOS**

10.1. Sutarties sąlygos Sutarties galiojimo laikotarpiu gali būti keičiamos šioje Sutartyjeir Viešųjų pirkimų įstatymo 89 straipsnyje numatytais atvejais ir tvarka. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

10.2. Klientas atsakingu už Sutarties vykdymą asmeniu skiria Rolandą Karpičių, Informatikos ir ryšių departamento prie Lietuvos Respublikos vidaus reikalų ministerijos Informacinių technologijų paslaugų skyriaus elektronikos ir telekomunikacijų inžinierių (el. p. rolandas.karpicius@vrm.lt, tel. +370 5 271 8564).

10.3. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

10.4. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi. Šalis, neinformavusi kitos Šalies per nustatytą terminą apie minėtus pakeitimus, negali reikšti pretenzijų, jog kita Šalis netinkamai įvykdė savo įsipareigojimus, jei išsiuntė pranešimus arba atsiskaitė pagal paskutinius žinomus kitos Šalies rekvizitus.

10.5. Sutarties neatskiriamas priedas – Techninė specifikacija, 3 lapai.

PRIDEDAMA. Paslaugų teikėjo pasiūlymas (Paslaugų teikėjo užpildyta pasiūlymo forma), 2 lapai.

**XI SKYRIUS**

 **ŠALIŲ REKVIZITAI**

|  |  |
| --- | --- |
| **KLIENTAS****Informatikos ir ryšių departamentas prie Lietuvos Respublikos vidaus reikalų ministerijos** Duomenys kaupiami ir saugomi Juridinių asmenų registre, kodas 188774822Šventaragio g. 2, 01510 VilniusTel. +370 5 271 7177El. paštas: ird@vrm.ltA. s. LT36 4040 0636 1000 1061Lietuvos Respublikos finansų ministerijaBanko kodas 40400Projekto sąskaitaLT444040063610001402Lietuvos Respublikos finansų ministerijaBanko kodas 40400DirektorėViktorija Rūkštelė | PASLAUGŲ TEIKĖJASUAB „Gevirda“ Duomenys kaupiami ir saugomi Juridinių asmenų registre, kodas 302711730PVM mokėtojo kodas LT100006602919Vilkpėdės g. 6, 03151 VilniusTel. + 370 5 2653066El. pastas: info@gevirda.ltA. s. LT36 7300 0101 3015 2359Swedbank, AB bankasBanko kodas 73000DirektoriusDarius Žiupka |